《遗简诗》
唐代·赵惠宗

生我于虚，置我于无。至精为神，元气为躯。散阳为明，

合阴为符。形为灰土，神为仙居。众垢将毕，万事永除。

吾驾时马，日月为卫。洞耀九霄，上谒天帝。明明我众，

及我门人。伪道养形，真道养神。懋哉懋哉，馀无所陈。

作者简介：赵惠宗，硖州人，通晓法箓；认为养育形体之道是伪道，颐养精神之道方为真道，强调修行应舍伪存真，并以此勉励道众及后世门人。天宝末，忽积薪自焚，坐火中，诵度人经。